text: V I I.
  Foedere percusso, placuit summam imperii in casum dare. Trigemini ergo, sicut convenerat, inter se ferro dimicare jubentur. qui prompti adsunt, cum probe intelligerent, non esse integrum civi, ejusmodi obesquia, quantumvis cum praesentissimo summoque discrimine conjuncta Reipub. denegare. Anceps ibi tum, & magnae curae certamen; at fortuna pro Romanis fuit. Caesis enim Horatii virtute tribus Curiatiis, populus Albanus ditionis Romanae factus est. Nullum in omni hujus gentis historia exstat magis novum majorisque celebritatis exemplum. Manilius iv. Astron.
  Nulla acies tune evicit; pendebat ab uno,Roma viro.--
  Ac iccirco, an id duellum licitum, & si licitum, an prudenter satis utriusque populi imperium eventui ejus permissum sit, hic breviter disquirere, haud fuerit absurdum.